ดาวดิน 1 ใน 10 เห็ดแปลก
ปีที่แล้ว คนบ้านเขาโล้น ต.เขาเจ็ดลูก อ.ทับคล้อ จ.พิจิตร พบเห็ดรูปร่างประหลาดผุดขึ้นในชายป่า ลักษณะของดอกเห็ด ระยะแรกจะเป็นดอกกลมขนาดเล็ก 3-5 เซนติเมตร สีเทาดำ คล้ายกับเห็ดเผาะผ่านไป 2-3 วัน เปลือกนอกเห็ดจะบานออกเป็น 6-7 แฉก ส่วนตรงกลางยังเป็นก้อนกลม,มองไปแล้วคล้ายดาวสวยงามสะดุดตาแก่ผู้พบเห็น,ถัดมาไม่นาน คนบ้านดงละคร อ.เมืองนครนายก พบเห็ดแบบเดียวกัน โผล่ขึ้นบริเวณกอไผ่ข้างบ้าน ในพื้นที่มีเศษหญ้า เศษใบไม้ใบไผ่ทับถมจนชื้นแฉะ มีเห็ดรูปร่างแปลกแบบเดียวกับที่ จ.พิจิตร ขึ้นกระจัดกระจายทั่วบริเวณกอไผ่ สร้างความฮือฮา เป็นที่น่าสนใจของชาวบ้านแห่แหนกันมาดู,นักวิจัยกรมป่าไม้เข้าไปเก็บตัวอย่างไปตรวจสอบ พบว่าเป็น เห็ดดาวดิน หรือ Geastrum stipitatus Solms เป็นเห็ดที่ไม่มีพิษ,กินได้แต่รสชาติไม่ได้เรื่อง,เป็นเห็ดที่สามารถพบได้ตามพื้นป่าในทวีปอเมริกาเหนือ ส่วนในประเทศไทยพบได้บ้างแต่ไม่มากนัก ส่วนใหญ่พบในเขตป่าเบญจพรรณ ป่าดิบแล้ง จะเกิดบนพื้นดินร่วน ที่มีซากเศษขอนไม้ผุทับถมกัน ลักษณะดอกเดี่ยว แต่จะโผล่ขึ้นมาเป็นกลุ่ม กลุ่มละ 8-10 ดอก ในบริเวณที่มีความชื้นสูง,ในระยะแรกดอกเห็ดจะเป็นก้อนกลม เมื่อแก่จัด ผนังด้านนอกจะแตกออกเป็นแฉกๆ มีจำนวนแฉก 6-7 แฉก น่าแปลกตาตรงที่บริเวณกลางดอก มีลักษณะเป็นก้อนกลม ซึ่งเป็นที่เก็บสปอร์ เมื่อแก่จัดสปอร์ จะแตกออกมา และสามารถฟุ้งกระจายตามลมได้ เป็นการขยายพันธุ์จากพื้นที่เดิมไปสู่พื้นที่ใกล้เคียงให้เกิดเป็นเห็ดดอกใหม่,และถือเป็น 1 ใน 10 ของเห็ดที่มีรูปร่างแปลกประหลาดบนโลกใบนี้.
 เห็ดดาวดิน หรือ Geastrum stipitatus Solms เป็นเห็ดที่ไม่มีพิษ กินได้แต่รสชาติไม่ได้เรื่อง เป็นเห็ดที่สามารถพบได้ตามพื้นป่าในทวีปอเมริกาเหนือ ส่วนในประเทศไทยพบได้บ้างแต่ไม่มากนัก
เห็ดดาวดิน,พันธุ์เห็ด,เห็ดประหลาด,เห็ดแปลก,เห็ดไม่มีพิษ,เกษตร